El llibre s'obre amb un pròleg de Francesc Canet, vicealcalde de Figueres i diputat al parlament espanyol per ERC, i recull en el primer capítol, juntament amb el de Puig Pujades, altres casos de represaliats de l'Alt i el Baix Empordà, com ara Josep Juanola Vilalta, Martí Verges Raban El Bufa, Leandre Malé Garcia, Antoni Iborra Ríos i José Vila Bou. També s'hi inclouen dues llistes de persones, veïnes o naturals de Figueres, que van ser afusellades a les tàpies del cementiri de Girona i al Camp de la Bota, respectivament.